Nyeste Skilderie af Kiøbenhavn, 1808-06-28
J Formiddags imellem Kl. 9 og 10 faaes herfra en Dansk Caper=Skonert, paa Høiden af Smidstrup, som seilede her ned ad, og tillige faaes østlig for ham, og længer tilbage en Seiler og nogle Baade, som ogsaa roede Nord paa i samme Direction; da de nærmede sig, kunde med Kikkert sees, at de Skonerten følgende Baade vare en Canonbaad og 4 armeerte Barkasser, og siden Skonerten ved Seil og Roening søgte at vinde fra dem, formodedes at Baaden vare fiendtlige, hvilket og siden viiste sig, da Skonerten var passeret Nivaae Havn, da der fra Canonbaadene blev skudt den første Kugle efter den. Herpaa lod jeg strax de her i Nivaae i Qvarteer liggende Jægere afmarschere til Sletten, for i medende Tilfælde at være til Assistance; imidlertid skeete endnu nogle Skud fra de Skonerten forfølgende Baade, og da denne ikke kunde naae op under Humlebeks Batterie, lagde den sig udenfor Sletten ved Telegraph Bakken, omtrent 150 Skridt fra Land. Canon Baaden lagde sig 1800 til 2000 Skridt fra den, og begyndte at skyde fra denne Distance, tilligemed en Canonbaad og 3 Barkasser, som var sendt til Hielp fra det Engelske Orlogskib, som ligger ved Ramløse, Sønden for Helsingborg; saa at der i alt lagde sig 2 Canonbaade og 7 Barcas ser til Angreb. Fra Batteriet ved Humlebeck blev, som det lod med god Effect, fyret mod de Engelske Fartøier, og Lieutenant v. Scholten af Artilleriet, der til samme Tid omtrent som Skonerten søgte ind under Land ved Sletten, var ankommet dertil med i Haubitz og en pundig Canon fra Humlebeck, begyndte ogsaa at fyre mod de Engelske Baade, og omtrent 3 Time efter kom ogsaa Lieutenant v. Ewald med tvende pundige Canoner fra Vedbeck, der ligeledes bleve placerede paa Telegraph Bakken, hvor tillige Capt. v. Kleist med Jægerne fra Nivaae, og Lieutenant v. Hoffmann med Skarpskytterne, som ligge udi og omkring Sletten, besatte Løbe Gravene, som gaae om Telegraph Bakken, hvorfra de saavel med Riffel, som Geværskud kunde gjøre den bedste Virkning, ifald det havde faldet Fienden ind, at ville entre Caper-Skonerten. Fra begge Sider blev saaledes vedvarende skudt fra Kl. 10 3/4 til noget efter Kl. 2, af de Engelske omtrent imellem 150 til 200 Skud, og fra vores Side maaskee nogle flere Skud, hvoraf de Skud fra Caper=Skonerten, som laae henimod 200 Skridt, nærmere mod Fienden, syntes at gjøre god Virkning; blandt andre syntes et Skud, som Lieutenant v. Recke, der for at tjene med Raad og Daad, af egen Drift, var gaaet ombord paa Skonerten, havde rettet og lod affyre, traf ret agter ind paa den ene Canonbaad. Af de Engelske Kugler gik nogle imellem Masterne paa Skonerten og beskadigede Takkelage og Stænger noget; men skjøndt flere Kugler slog saavel tæt foran som og for og bag om samme, traf dog ingen i Skraa get, saa at ingen der blev dræbt eller blesseret, og over Telegraph Bakken gik mange Kugler tæt hen over, hvoraf een gik ind i Skolehuset, som ligger ved Veien til Humlebeck, og een slog i Jorden tæt ved Hytten, hvor Telegraphisten stod, men endskjøndt disse Kugler, af hvilke omtrent 30 Stykker paa 36, 24 og 8 Pd. ere opsamlede, gik os over Hovederne her, traf dog ingen saa at nogen kom til Skade; derimod maae jeg beklage, at ved det nordre Batterie paa Humlebeck en 24pundig Canon sprang, hvorved en Artillerist af den annecterede Bataillon dræbtes paa Stedet, og en anden blev saaret. Efterat saaledes Canonaden havde varet noget over 3 Timer, holdt de Engelske baade op at fyre, trak sig tilbage, og roede og seilede samme Vei som de vare komne fra. Jmidlertid var Caper-Skonerten, efterat de fiendtlige Baade vare gaaet et godt Stykke tilbage, ogsaa gaaet under Seil, og var kommet nærved Humlebecks Batterie; da jeg saaledes saae den i Sikkerhed, lod jeg Artillerie, Jægere og Skarpskyttere afmarschere hver til deres Qvarterer.